Desperta art i natura

Deixar anar: escoltar al tardor al Jardí del Silenci
2025-10-23 17:00 - 19:00 UTC | Jardí del Silenci, Encarnació 62, Barcelona, Barcelona, 08024
Et convidem a una trobada de calma, connexió i reflexió al Jardí del Silenci (Gràcia, Barcelona), en el marc de les activitats de Voluntariat Ambiental de la XCN.
A través d’una breu pràctica de connexió amb la natura a través dels sentits, ens endinsarem en el jardí per escoltar-lo, observar-lo i sentir com en formem part . Reflexionarem sobre el nostre vincle amb l’entorn natural i sobre com cuidar la natura és també cuidar-nos a nosaltres mateixes.
La tardor ens convida a aturar-nos i escoltar el que cau suaument, a deixar anar allò que ja no cal i a trobar bellesa en la transformació.
Guiada per Les Trenades i el projecte Desperta, art i natura, aquesta activtat vol ser una petita pausa enmig del ritme quotidià, un espai per respirar, reconnectar i inspirar-nos en la saviesa del canvi que ens regala la natura com a font de benestar.

Coneixeràs l’entitat el Jardí del Silenci, a la que et pots sumar i participar durant tot l’any en la cura de l’espai i d’altres activitats. Un petit pulmó verd al barri de Gràcia, amb la seva bassa, ocells, jardins verticals, hort, plantes i flors.
Dijous 23 d’octubre, 17 h
Jardí del Silenci, barri de Gràcia, Barcelona
Activitat oberta i gratuïta: Places limitades!! Escriu a info@voluntariatambiental.cat

Organitza: Xarxa per a la Conservació de la Natura (XCN)
Amb la col·laboració del projecte Desperta, art i natura (animal latitude) i Les trenades
